NECLASIFICAT

ANUNŢ
U.M. 02133 Constanţa, din Ministerul Apărării Naţionale organizează concurs
de ocupare a postului vacant de execuţie de personal civil contractual
[bookmark: _Hlk235444906] pe perioadă nedeterminată de Referent de specialitate gradul III în cadrul microstructurii N.6 - Comunicații și Informatică


Concursul se organizează pentru postul de Referent de specialitate gradul III în cadrul microstructurii N.6 - Comunicații și Informatică din U.M. 02133 Constanţa.
[bookmark: _Hlk195626862]Nivelul postului: Execuție
Nivelul de studii al postului: Studii superioare
Grad: III
Perioada: nedeterminată
Durata timpului de muncă este de 8 ore pe zi şi de 40 de ore pe săptămână.
Documentele obligatorii pentru constituirea dosarului de concurs sunt următoarele: 
· formular de înscriere la concurs - se completează la sediul UM 02133 Constanța;
· copia actului de identitate sau orice alt document care atestă identitatea, potrivit legii, aflate în termen de valabilitate;
·  copia certificatului de căsătorie sau a altui document prin care s-a realizat schimbarea de nume, după caz;
·  copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; (ÎNSOŢITE DE SUPLIMENTELE AFERENTE, DUPĂ CAZ);
·  copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului. Modelul orientativ al adeverinţei este prevăzut în anexa nr. 3 din H.G. 1336/28.10.2022.
·  certificat de cazier judiciar sau, după caz, extrasul de pe cazierul judiciar;
·  adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
·   curriculum vitae, model comun european.
·  acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate - se completează o dată cu depunerea dosarului.

COPIILE DE PE ACTELE PREVĂZUTE  MAI SUS PRECUM ŞI COPIA CERTIFICATULUI DE ÎNCADRARE ÎNTR-UN GRAD DE HANDICAP SE PREZINTĂ ÎNSOŢITE DE DOCUMENTELE ORIGINALE ÎN VEDEREA VERIFICĂRII CONFORMITĂŢII CU ACESTEA.

Data limită până la care se pot depune dosarele de concurs este: 14.08.2026, ora 15.00.
Dosarele de concurs se depun la sediul U.M. 02133 Constanţa, str. Fulgerului nr. 1, în intervalul orar 08.00 - 15.00; Date contact: telefon 0241/651 040, int. 139 sau 183.  

Condiţiile generale pentru ocuparea postului sunt:
- deţinerea cetăţeniei române sau cetăţeniei unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
·  cunoaşterea limbii române, scris şi vorbit;
· deţinerea capacității de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
· deţinerea unei stări de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
· îndeplinirea condiţiilor de studii, de vechime în specialitate şi, după caz, a altor condiţii specifice potrivit cerinţelor postului scos la concurs;
· să nu fi fost condamnat/ă definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
· să nu execute o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
· să nu fi comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru domeniile prevăzute la art. 35, alin. (1), lit. h).  

Condiţiile specifice necesare pentru ocuparea postului sunt: 

1. Să fie absolvent de studii superioare cu diplomă de licenţă în domeniile: Facultatea de Electronică, Telecomunicaţii şi Tehnologia Informaţiei / Facultatea de Matematică şi Informatică / Facultatea de Automatică și Calculatoare/ Facultatea de Automatică și Informatică Aplicată;
2. Deprinderi de utilizare PC (instalare, configurare, administrare sisteme și rețele de calculatoare) – nivel avansat;
3. Nivelul de acces la informaţii clasificate este „strict secret” conform prevederilor H.G. 585/2002, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate, în situaţia în care va fi declarată „admisă”;
4. Vechime în muncă și in specialitatea studiilor – 6 luni.
Rezultatul selecţiei dosarelor de concurs se afişează în data de 19.08.2026 / 15.00 la sediul U.M. 02133 Constanţa, str. Fulgerului, nr. 1 şi pe pagina de internet a Forţelor Navale,  www.navy.ro, secţiunea Anunţuri.
Eventuale contestaţii privind rezultatul selecţiei dosarelor de concurs se depun la sediul U.M. str. Fulgerului, nr. 1, în data de 20.08.2026, până la ora 15.00; persoană de contact: secretar comisie, telefon 0241/651 040, int. 139 sau 183.  
Rezultatul soluţionării contestaţiilor cu privire la selecţia dosarelor de concurs se afişează la sediul 02133 Constanţa, str. Fulgerului, nr. 1 şi pe pagina de internet Forţelor Navale,  www.navy.ro, secţiunea Anunţuri, în data de 21.08.2026/ 15.00.
Tipul probelor de concurs, locul, data şi ora desfăşurării acestora:
1. Proba scrisă: se desfăşoară la sediul U.M. 02133 Constanţa, str. Fulgerului, nr. 1, localitatea Constanţa, în data de 25.08.2026, ora 10.00;
Rezultatul la proba scrisă se afişează în data de 26.08.2026, ora 15.00, la sediul U.M. 02133 Constanţa, str. Fulgerului, nr. 1, localitatea Constanţa şi pe pagina de internet a Forţelor Navale,  www.navy.ro, secţiunea Anunţuri;
Eventuale contestaţii privind rezultatul probei scrise se depun la sediul U.M. 02133 Constanţa, str. Fulgerului, nr. 1, în data de 27.08.2026, până la ora 15.00; 
Rezultatul soluţionării contestaţiilor cu privire la proba scrisă se afişează la sediul U.M. 02133 Constanţa, str. Fulgerului, nr. 1, localitatea Constanţa şi pe pagina de internet a Forţelor Navale, în data de 28.08.2026, până la ora 15.00
[bookmark: _Hlk235533285]Interviul: se desfăşoară la sediul U.M. 02133, str. Fulgerului nr 1, localitatea Constanţa, în data de 31.08.2026, începând cu ora 10.00.
Rezultatul la interviu se afişează în data de 01.09.2026, ora 15.00, la sediul U.M. 02133, str. Fulgerului nr 1, localitatea Constanţa şi pe pagina de internet a Forţelor Navale,  www.navy.ro, secţiunea Anunţuri.
Eventuale contestaţii privind rezultatul interviului se depun la sediul U.M. 02133, str. Fulgerului nr 1, localitatea Constanţa, în data de 02.09.2026, până la ora 15.00; persoană de contact: Cpt Dragoș Suzana, tel. 0241.277278, int 183.
Rezultatul soluţionării contestaţiilor cu privire la interviu se afişează la U.M. 02133, str. Fulgerului nr 1, localitatea Constanţa şi pe pagina de internet a Forţelor Navale,  www.navy.ro, secţiunea Anunţuri în data de 03.09.2026, de la ora 13.00 până la ora 15.00.
Rezultatele finale ale concursului se afişează la sediul U.M. 02133, str. Fulgerului nr 1, localitatea Constanţa şi pe pagina de internet a Forţelor Navale,  www.navy.ro, secţiunea Anunţuri în data de 04.09.2026, ora 15.00. 

BIBLIOGRAFIA ŞI TEMATICA DE CONCURS

BIBLIOGRAFIA 

1. Windows 10 - Ghid practic, Ed. Hoffman, 2016 Autor: Nicolae Zărnescu;
2.    Reţele Windows Servere şi clienţi, Exemple practice –Adrian Munteanu, Gabriel Cristescu;
3.    Reţele de Calculatoare – Andrew S. Tanenbaum;
4. Retele de calculatoare – Ed. TEORA Autor: Peter Norton;
5. TCP / IP – Ed. TEORA Autori: Tim Parker, Mark Sportack;
6. Arhitecturi de securitate CISCO – Ed. TEORA Autori: Gil Held, Kent Hundley;
7. Andrew S. Tanenbaum, Reţele de calculatoare, (ediţia a patra), Byblos, Tg.Mureş, 2003;
8. Reţele Windows Servere şi clienţi, Exemple practice – Adrian Munteanu, Gabriel Cristescu;
9. Tatiana Rădulescu, Reţele de telecomunicaţii, Ed. Thalia, Bucureşti 2005;
10. CCNA - Ghid de studiu independent: CCNA Basics (CCNAB) Autor: Autor colectiv    Editura: ALL (2005);
11. D. Acostăchioaie, S.Buraga, Utilizare Linux, Polirom, Iaşi, 2004;
12. D. Acostăchioaie, Administrarea şi configurarea sistemelor Linux (ediţia a treia), Polirom, Iaşi, 2006.
13. H.G.585 / 2002 – pentru aprobarea Standardelor naţionale de protecţie a informaţiilor clasificate în România, cu modificările şi completările ulterioare.
14. H.G.781 / 2002 - privind protecția informațiilor secrete de serviciu, cu modificările şi completările ulterioare. 
15. M172 / 2021 - Ordin pentru aprobarea Normelor privind protecţia informaţiilor clasificate în Ministerul Apărării Naţionale

TEMATICA
·  Sisteme de operare Windows, Microsoft Server și Linux Server 
a. Instalare, configurare și administrare servere Windows  2012, 2016, 2019, Linux: Domain Controller, servicii de Internet destinate serverelor, autoritatea de certificare, servicii de rețea;
b. Administrare – monitorizare Active Directory, Exchange server, Datacenter, Back-up și servicii de rețea.  
· Rețele de calculatoare 
a. Rețele de tip LAN, WAN, MPLS, VLAN și VPN, concepte generale, protocoale specifice;
b. Noțiuni de bază despre: suita de protocoale TCP/IP, modelul OSI Layer și protocoalele asociate fiecărui nivel;
c. Securitatea și administrarea rețelelor (protocoale, mecanisme de autentificare software și hardware, protecția prin firewall); 
d. Routere și firewall-uri, arhitectura client – server; 
· Microsoft SQL Server-instalare, configurare, administrare și permisiuni de acces;
· Pachetul Microsoft Office (Word, Excell, PowerPoint, Access).
· HG 585 / 2002 – pentru aprobarea Standardelor naţionale de protecţie a informaţiilor clasificate în România, cu modificările şi completările ulterioare (Capitolele I, II, III, IV, VI, IX, X ).
· HG 781 / 2002 - privind protecția informațiilor secrete de serviciu, cu modificările şi completările ulterioare, integral.
· M 172 / 2021 - Ordin pentru aprobarea Normelor privind protecţia informaţiilor clasificate în Ministerul Apărării Naţionale (Art. 1 - Art. 222).

